
R E F E R A T   D E   A P R O B A R E 
privind reorganizarea aparatului de specialitate al Primarului Municipiului Brad, precum și a instituțiilor și serviciilor publice locale din subordinea 
Consiliului Local al Municipiului Brad 


În prezent, Organigrama și Statul de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad conțin  153 de posturi aprobate prin Hotărârea Consiliului Local nr. 104/2026, după cum urmează:
·   2 posturi demnitari (primar și viceprimar)
·   1 post de secretar general – funcție publică specifică de conducere;
·   6 posturi - funcții publice de conducere;
· 70 posturi - funcții publice de execuție;
·   5 posturi contractuale de conducere;
· 69 posturi contractuale de execuție.
Prin adresa nr. 2108/09.03.2026, înregistrată la Primăria Municipiului Brad sub nr. 21217/12.03.2026 și, respectiv, sub nr. 21699/16.03.2026, a fost comunicat numărul maxim de posturi stabilit potrivit O.U.G. nr. 7/2026, astfel:
 a. numărul maxim de posturi din aparatul de specialitate al Primarului Municipiului Brad, precum și din instituțiile publice locale este de 85;
 b. numărul maxim de posturi pentru Serviciul Public Comunitar Local de Evidență a Persoanelor, fără personalitate juridică, este de 6;
 c. numărul maxim de posturi pentru Serviciul Poliția Locală este de 12;
 d. numărul maxim de posturi pentru implementarea proiectelor finanțate din fonduri externe nerambursabile (numai pentru perioada implementării proiectelor) este de 10;
 e. numărul de posturi suplimentar de șoferi, necesar deservirii microbuzelor școlare este de 1, rezultând un TOTAL de 114 POSTURI.
Numărul maxim de posturi stabilit pentru anul 2026 nu se aplică capitolului bugetar ”Învățământ” finanțat din bugetul local al Municipiului Brad, capitolului bugetar  ”Cultură” pentru bibliotecă și nici capitolelor bugetare ”Sănătate”, ”Asigurări și asistență socială”, indiferent de sursa de finanțare.
În aplicarea art. XL alin. (1) și alin. (3) din O.U.G. nr. 7/2026, propun ca reducerea de posturi, calculată prin aplicarea procentului de 30% la numărul maxim de posturi stabilit potrivit punctului 1 din Anexa la Ordonanța de Urgență a Guvernului nr. 63/2010, aprobată cu modificări și completări prin Legea nr. 13/2011, cu modificările și completările ulterioare, să fie realizată prin reduceri de posturi la toate punctele din anexa la respectiva ordonanță de urgență cu condiția ca prin însumarea posturilor reduse să se obțină reducerea prevăzută de lege. 
De asemenea, potrivit punctului 7 din Anexa la O.U.G. nr. 63/2010, aprobată cu modificări și completări prin Legea nr. 13/2010, cu modificările și completările ulterioare, ”prin excepție de la prevederile pct. 2 și 3, unitatea administrativ teritorială care are organizat serviciul comunitar local de evidență a persoanelor, cu sau fără personalitate juridică, respectiv serviciul de poliție locală, poate aproba prin hotărâre majorarea sau reducerea numărului maxim de posturi stabilit pentru acestea sau pentru celelalte puncte, cu încadrarea în numărul maxim  de posturi stabilit potrivit pct. 1-6, după caz”.
Totodată, în conformitate cu prevederile art. 391 din Ordonanța de Urgență nr. 57/2019 privind Codul administrativ, cu modificările și completările ulterioare, numărul total al funcțiilor publice de conducere din cadrul autorității sau instituției publice este de maximum 8% din numărul total al posturilor aprobate la nivel de ordonator principal de credite. La stabilirea numărului maxim de funcții de conducere nu se iau în considerare funcția de secretar general și cea de administrator public.
    Structura organizatorică a autorităților și instituțiilor publice trebuie să respecte următoarele cerințe:
· pentru constituirea unui serviciu este necesar un număr de minimum 7 posturi de execuție:
· pentru constituirea unei direcții este necesar un număr de minimum 15 posturi de execuție;
· pentru constituirea unei direcții generale este necesar un număr de minimum 25 de posturi de execuție.
	În conformitate cu prevederile art. XL alin. (13) din Ordonanța de Urgență a Guvernului nr. 7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ-teritoriale, s-a procedat la consultarea organizațiilor sindicale reprezentative, fiind astfel încheiat Procesul verbal nr. 34377/29.06.2026.
	Astfel, am inițiat prezentul proiect de hotărâre prin care am propus următoarele modificări:
- desființarea postului de muncitor calificat, treapta profesională I, din cadrul Compartimentului Administrarea Parcărilor – Serviciul Administrarea Domeniului Public și Privat – Direcția Arhitect Șef; 
- desființarea postului vacant de muncitor necalificat, treapta profesională I, din cadrul Compartimentului Administrare Parcuri și Baze Sportive – Serviciul Administrarea Domeniului Public și Privat – Direcția Arhitect Șef;
- redenumirea Compartimentului Protecția Mediului în Compartiment Protecția Mediului, Protecția Muncii;
- desființarea Compartimentului Protecția Muncii și a postului aferent, funcție publică de execuție, vacantă, de consilier, clasa I, grad profesional asistent;
- desființarea postului vacant de inspector de specialitate, grad profesional debutant din cadrul Compartimentului Situații de Urgență – Direcția Tehnică;
-  desființarea Compartimentului Administrativ și a postului vacant aferent de muncitor calificat, treapta profesională II;
- desființarea postului de referent, clasa III, grad profesional principal, funcție publică de execuție vacantă din cadrul Compartimentului Impunere, Constatare și Control Persoane Juridice;
- transformarea postului vacant de consilier juridic, clasa I, grad profesional superior din cadrul Compartimentului Autoritate Tutelară în consilier juridic, clasa I, grad profesional asistent;
- desființarea postului, de consilier, clasa I, grad profesional superior, funcție publică de execuție vacantă din cadrul Compartimentului Resurse Umane;
- redenumirea Compartimentului Registratură în Compartiment Registratură, Relații cu Publicul, Centrul de Informare a Cetățenilor;
- desființarea  a 10 posturi de natură contractuală, vacante, de inspector de specialitate, grad profesional II, I și IA din cadrul Compartimentului Programe și Proiecte cu Finanțări Nerambursabile;
- desființarea Compartimentului Relații cu Publicul și a postului vacant aferent de inspector de specialitate, grad profesional debutant;
- desființarea Compartimentului Centrul de Informare a Cetățenilor și a postului vacant aferent de inspector de specialitate grad profesional debutant;
- desființarea postului contractual de conducere, vacant, de șef serviciu din cadrul Centrului de Cultură și Turism „Zarand” Brad;
- desființarea postului vacant de magaziner din cadrul Compartimentului Casa de Cultură - Centrul de Cultură și Turism „Zarand” Brad;
- desființarea postului vacant de îngrijitor din cadrul Compartimentului Cinematograful „Zarand”- Centrul de Cultură și Turism „Zarand” Brad;
- desființarea Compartimentului Muzeul Aurului din cadrul Centrului de Cultură și Turism „Zarand” Brad, precum și a celor 2 posturi de execuție vacante, de natură contractuală aferente (inspector de specialitate, grad profesional II și casier);
 - desființarea postului vacant de polițist local, clasa III, grad profesional superior, funcție publică în cadrul Compartimentului Ordine și Siguranță Publică – Serviciul Poliția Locală;
- desființarea postului vacant de inspector, clasa I, grad profesional debutant, funcție publică în cadrul  Disciplină în Construcții și Afișaj Stradal – Serviciul Poliția Locală;
- desființarea Compartimentului Control Protecția Mediului și a postului vacant aferent de polițist local, clasa I, grad profesional asistent;
 - redenumirea Compartimentului Inspecție Comercială în Compartiment Inspecție Comercială și Control Protecția Mediului;
- redenumire Compartiment Control Acces și Pază Obiective în Compartiment Control Acces, Pază Obiective și Supraveghere Video;
- desființarea Compartimentului Supraveghere Video precum și a postului vacant aferent de polițist local, clasa I, grad profesional debutant;
- desființarea postului vacant de inspector, clasa I, grad profesional superior, funcție publică din cadrul Compartimentului Evidența Persoanelor - Serviciul Public Comunitar Local de Evidența a Persoanelor Brad;
- desființarea postului vacant de inspector, clasa I, grad profesional superior, funcție publică din cadrul Compartimentului Stare Civilă - Serviciul Public Comunitar Local de Evidența a Persoanelor Brad;
- desființarea postului vacant de inspector de specialitate, grad profesional II, funcție de natură contractuală din cadrul Compartimentului Informatică, Analiză, Sinteză, Relații cu Publicul - Serviciul Public Comunitar Local de Evidența a Persoanelor Brad;
Raportat la Serviciului Public Comunitar Local de Evidența a Persoanelor Brad, având în vedere specificul activităților desfășurate în cadrul acestui serviciu, complexitatea și diversitatea solicitărilor, precum și volumul semnificativ de muncă existent la nivelul compartimentelor întrucât deservesc populația a 12 comune arondate din zona de nord a județului, apreciez că numărul de 6 posturi stabilit în conformitate cu prevederile Ordonanței de Urgență a Guvernului nr. 63/2010 nu este suficient pentru asigurarea desfășurării în condiții optime a activităților specifice și pentru furnizarea unor servicii publice de calitate către cetățeni.
Astfel, luând în considerare complexitatea atribuțiilor, responsabilitățile instituționale, precum și necesitatea menținerii unui nivel ridicat de eficiență și operativitate în relația cu cetățenii, propun  majorarea schemei de personal cu 2 posturi peste numărul stabilit de către Instituția Prefectului - Județul Hunedoara. Cele doua posturi vor fi suplimentate de la punctul 3 din Anexa la O.U.G. nr. 63/2010, cu modificările și completările ulterioare (posturi aferente serviciului de poliție locală) care se va reduce în mod corespunzător.
- desființarea postului vacant de șef serviciu, funcție de natură contractuală de conducere din cadrul Serviciului Public de Întreținere și Gospodărire Municipală Brad;
- desființarea postului vacant de muncitor necalificat, treapta profesională II, funcție de natură contractuală de execuție din cadrul Serviciului Public de Întreținere și Gospodărire Municipală Brad;
- desființarea postului vacant de șef serviciu, funcție de natură contractuală de conducere din cadrul Serviciului Public de Desfacere „Han, Piață și Obor” Brad;
- desființarea postului vacant, de inspector de specialitate, grad profesional II, funcție de natură contractuală de execuție din cadrul  Compartimentului Desfacere Han - Serviciului Public de Desfacere „Han, Piață și Obor” Brad;
- desființarea postului vacant, de paznic, funcție de natură contractuală de execuție din cadrul  Compartimentului Desfacere Han - Serviciului Public de Desfacere „Han, Piață și Obor” Brad;
- desființarea postului vacant, de îngrijitor, funcție de natură contractuală de execuție din cadrul  Compartimentului Desfacere Piață și Obor - Serviciului Public de Desfacere „Han, Piață și Obor” Brad;
Ca urmare a modificărilor propuse și prin  aplicarea prevederilor art. XL alin. (1) și alin. (3) din O.U.G. nr. 7/2026, rezultă un total de 114 posturi, repartizate astfel:
 a. numărul maxim de posturi din aparatul de specialitate al Primarului Municipiului Brad, precum și din instituțiile publice locale este de 95;
 b. numărul maxim de posturi pentru Serviciul Public Comunitar Local de Evidență a Persoanelor, fără personalitate juridică, este de 8;
 c. numărul maxim de posturi pentru Serviciul Poliția Locală este de 10;
 d. numărul maxim de posturi pentru implementarea proiectelor finanțate din fonduri externe nerambursabile (numai pentru perioada implementării proiectelor) este de 0;
 e. numărul de posturi suplimentar de șoferi, necesar deservirii microbuzelor școlare este de 1.
 Modificările sus-menționate asupra organigramei și a Statului de funcții pentru aparatul de specialitate al Primarului Municipiului Brad precum și a instituțiilor și serviciilor publice locale din subordinea Consiliului Local al Municipiului Brad conduc la reducerea numărului de posturi aprobate prin Hotărârea Consiliului Local nr. 104/2026, rămânând un număr de 114 posturi care se prezintă astfel:
  	-   2 posturi demnitari (primar și viceprimar)
  	-   1 post de secretar general – funcție publică specifică de conducere
-   6 posturi - funcții publice de conducere
  	- 61 posturi - funcții publice de execuție
  	-   2 posturi contractuale de conducere
  	- 42 posturi contractuale de execuție.
În contextul celor de mai sus,  supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susținerea propunerii mele prevederile art. X pct. 1, pct. 5 lit. a), pct. 6 art. XL alin. (1), alin. (6), alin. (7) lit. b) și alin. (13) din O.U.G. nr.7/2026 pentru modificarea și completarea unor acte normative, precum și pentru adoptarea unor măsuri pentru creșterea capacității financiare a unităților administrativ-teritoriale, ale art. 129 alin. (1), alin. (2) lit. a), alin. (3) lit. c), art. 518 din Ordonanța de Urgenta a Guvernului nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.


PRIMAR 
Florin CAZACU



